Jeg troede, jeg havde set alt, men sådan er det med Quahog.
Man ved aldrig, hvad muslingens hårde skal gemmer på.
DRIKKEPENGE
Den store Depression ramte byen hårdt.
FDR bekendtgjorde, at vi kun behøvede at frygte selve frygten.
Vi behøver ikke at frygte andet end selve frygten.
Og bier.
Eller når en mand har skæg og barberer det af,
for så kan jeg ikke genkende ham med det samme.
Hvis jeg så ham barbere sig, ville det være noget andet.
Hvis jeg så processen.
Så er der ham der Hitler, som vi nok bør holde øje med.
Men primært bier.
Spiritusforbuddet var på sit højeste.
Vand eller danskvand?
Derfor var det selvfølgelig sejt at drikke,
og alle gjorde det konstant.
KUN FOR HVIDE
Der var også racisme. Rigtig meget. Det var frygteligt.
MØNTVASKERI
Bortset fra i møntvaskeriet, som betjente alle.
Tak, fordi du vaskede mit undertøj.
De var rigtig flinke.
Hvem jeg er?
Jeg hedder Mac. Mac Bookpro. Jeg er privatdetektiv.
Meget privat detektiv.
Du må ikke lytte!
FAMILY GUY PRÆSENTERER
TYKSAKKEN RINGER ALTID TO GANGE
KOKAIN-COLA
Mit kontor lå i Kokain-cola-huset.
Alle forretningsmændene havde idéer til andre forretninger.
Hvad fandt du ud af, Mac?
Vent. Klokken er 8.00, og vi er to mænd i et rum.
Lad mig lave dig en drink.
Jeg skyggede din kone. Beklager, men hun har en affære.
Ærgerligt. Hun er af træ, men jeg er dum som en dør.
Sådan. Du klarer den nok.
Men klokken er 8.00, og du er en mand, der skal ud i en bil.
Lad mig lave dig endnu en drink.
Tak, Mac. Jeg står i gæld til dig.
Hr. Bookpro?
Ja, frøken Klaskmås?
Hr. Bookpro.
Min sekretær, Fanny Klaskmås.
Hun er min torsdagspige.
Om fredagen går hun til kor. Der er hun ikke til rådighed for mig.
Der er et par ting.
Først må vi udskyde dagens filtring af persiennerne.
Vi må begynde at sende planen aftenen før.
Her er også en kvinde, der vil snakke med Dem.
Må jeg komme ind, hr. Bookpro?
Jeg glemmer aldrig den dag, hun trådte ind ad døren.
For pokker. Det var den mindste skygge, de havde.
Jeg hedder Hedy. Hedy Tandskraber.
Hun var en pige, der efterlod sig et aftryk.
Sid ned. Gør det noget, jeg ikke ryger?
Det gør det faktisk.
Fuldt forståeligt.
Nå. Vi er to mennesker i et rum klokken 8.04.
Lad mig lave Dem en drink.
Jeg er her, fordi min datter er forsvundet, hr. Bookpro.
Hun er nonne.
Vi stod ikke hinanden så nær.
Jeg gav hende til kirken, efter min mand døde i krigen.
Vil De påtage Dem sagen?
Jeg stolede ikke helt på hende, men jeg manglede penge.
Min husleje var to dollar om måneden, og jeg skyldte 50 cent på min bil.
Eftersom pigen var nonne, startede jeg i kirken.
Vær hilset, min søn. Kardinal St. Louis. Sandsynlig skurk.
Mac Bookpro.
Beklager at forstyrre, fader,
Skal vi snakke her, eller skal jeg trænge ind i sakristiet?
Slap af, Groucho.
Jeg leder efter en nonne. Genkender De hende?
Selvfølgelig. Det er søster Megan. Hun bestyrer børnehjemmet.
Hvad med det foto her?
Jeg ved ikke.
Ethvert dunkebillede, hvor man ikke ser jorden, er mistænkeligt.
Javel.
Hvornår så De sidst søsteren?
I haven. Hun havde store støvler på og prøvede at træde på egern.
Det lyder rigtigt nok.
Her er mit kort, hvis De kommer på noget.
"Til min elskede niece."
Han skrev en besked i stedet for bare at skrive under.
Nu kan jeg bedre lide ham.
Hej, Mac.
Min gamle ven, Røde Pølse.
PRESSE
Røde var den bedste journalist.
Bortset fra, når avisen var rullet sammen.
Hvad sniffer du rundt efter, Fido?
Det samme som dig, makker. Søster Megan. Jeg hørte dig tale med kardinalen.
Hør her.
Hun ringede og sagde, hun havde en stor historie.
Vi skulle mødes i en smugkro,
men så forsvandt hun.
En nonne i en smugkro?
Det er sært. Måske skulle vi tjekke det.
Klart.
Kan vi skifte scene
ved at tørre sidelæns, som de gjorde i 30'erne?
Jeg ved ikke, jeg tørrede mig sidelæns i morges.
Det kan ikke anbefales. Man bliver ikke populær i sporvognen.
Hvad er løsenet?
- Fugl. - "Fugl" er løsenet.
Velkommen til Den Sunkne Musling.
Hvad vil I have, gutter?
To "populære-i-denne-tid", tak.
Vi leder efter en pige, der skulle mødes her. Har du set hende?
Det siger mig ikke en bjælde.
Ingen ved, hvad der er sket med hende.
Ikke engang hendes chef, kardinalen.
Kardinalen? Jeg kan godt sige jer, den præst er en skummel type.
Da staten stemte om forbuddet,
fuskede han for at få alkohol forbudt.
Der foregår noget i den kirke.
Jeg får ikke ro, før jeg kommer til bunds i det.
Jeg er med, du.
To sorte piger er også forsvundet.
Måske kan I også se på det?
Jeg har virkelig travlt med den her sag.
Fuldkommen begravet i papirarbejde.
Sagen tog fart, så jeg besluttede at besøge min ven på stationen.
Jeg havde ikke været der, siden de smed mig ud.
POLITISTATION
I årevis lod de heste skide på gaden.
Men jeg gør det én gang, og så er det ud.
Men jeg havde stadig én ven: Min gamle makker Ace.
Ace Hårdkogt.
Nå, Mac, hvad bringer dig hid?
Jeg leder efter en pige.
En pige?
Ja, du ved. Et skørt, en tøs, en dame, en højhælet.
Jeg brugte meget tid på at slå synonymer op.
Hun er nonne. Søster Megan.
Jeg tror, kardinalen er indblandet.
Kardinalen?
Jeg ville passe på, hvis jeg var dig. Han er en stor kanon.
En chef, et overhoved, en fandens karl.
Jeg brugte også det meste af min tid på at slå synonymer op.
Jeg ville rulle i den anden retning.
Rulle langt, langt væk.
Panserne og kardinalen førte ingen vegne.
Jeg begyndte at overveje, om hun overhovedet var væk.
Så passede et par venner mig op.
De fangede mig i Kirstie Alley, Quahogs bredeste gyde.
Hej, Mac. Tænk at møde dig her.
Jamen, det er jo Bogey og Bacaw.
Av!
Jeg hører, du har snuset rundt omkring en forsvundet nonne.
Det var ikke for at være næbbet... Av igen.
Du plejede at være klogere, Mac.
Før du blev smidt ud, vidste du, hvordan man legede.
Men nu står vi her.
De lod mig slippe med en advarsel.
Min skygge var ikke så heldig.
Min ven havde bedt mig holde mig væk,
og måske havde han ret.
Men så fik jeg det opkald, jeg havde frygtet.
Hallo?
Har de godkendt tre sæsoner mere af American Dad?
Hvornår får jeg en friweekend?
Så modtog jeg endnu et opkald. De havde fundet søster Megan.
Én ting er sikkert.
Det er en dræberhaj, vi har med at gøre.
Luk strandene.
LIGHUS
Jeg fatter ikke, min datter er død.
Er der nogen spor på liget, doktor? Som kan fortælle os, hvem der gjorde det?
Ikke endnu. Jeg har sendt dna-prøver til laboratoriet.
Hvornår får vi svar?
- Om cirka 65 år. - Øv.
Men jeg fandt én ting.
Der lå en rulle film gemt i hendes mavebælte.
Tak, Doc. Måske er det et spor.
Det var så lidt, Mac.
Men der er én ting mere.
Nej, nu har jeg glemt det.
Du milde, hvad skal jeg dog gøre?
Min datter er død, og jeg er enlig. Hvem vil have en kvinde uden et barn?
Du har misforstået noget.
Det har været et par lange dage.
Skal jeg ikke invitere dig ud? Vi tager på Supper Club.
Hr. Bookpro, hvilken slags privatdetektiv er De?
Den slags, der var offentlig, indtil han blev anholdt i en park.
FLYDENDE MORGENMAD-CLUB
MIDDAGS-DINER-CLUB
DAMPENDE KOGLE-CLUB
Jeg kan se, du kun har fået tre glas whisky og fem cigaretter.
Noget galt?
Jeg ved ikke... Jeg fatter ikke, at du kørte os herhen i en bæmobil.
Hold op. Det er bare en mørkebrun bil.
Har du ild?
Jeg har masser, men intet sted at tænde den.
Jeg kan måske hjælpe.
Dig hjælpe mig? Nu tuder jeg snart.
Husk dit lommetørklæde.
Jeg tager noget med i lommen.
De er hurtig i replikken, hr. Bookpro.
Og De er hurtig på fødderne.
Det kan man sige. Jeg dansede i Nøddeknækkeren.
Den må handle om min ekskone.
Skilsmisse var nyt, og jeg var den første, der fortalte den.
Godmorgen, hr. Bookpro.
Jeg fylder 21 i morgen,
og mine forældre holder "ynkelig gammeljomfru" -fest.
Vil De med?
Nej tak, frøken Klaskmås.
Jeg optræder med min Vaudeville-gruppe, men hvis De vil komme forbi...
Nej, nej, nej, nej, nej.
Sig "flødeost"!
Vi havde ikke opdaget, at "appelsin" var bedre.
Hej, Mac. Jeg har fremkaldt filmen, I fandt på pigen.
- Hvad? Det er kardinalen med mafiaen. - Hvor ved du fra, de er i mafiaen?
Hvilke andre italienere har råd til italienske jakkesæt?
Hvorfor skulle en kardinal mødes med mafiaen?
Måske stod de i ledtog?
Søster Megan opdagede det, og derfor fik kardinalen hende myrdet?
Godt tænkt, frøken Klaskmås. De får forhøjelse.
Hr. Bookpro, jeg er helt mundlam.
Der er flere billeder, Mac. Af kardinalen med en eller anden dulle.
Hvad sørensen? Det er Hedy.
Gad vide, hvad forbindelsen er.
Prøv at ringe og spørge.
Niks. Vi har lige været i byen, så jeg må vente tre dage. Mindst.
Kardinalen var helt sikkert ude på noget,
og jeg måtte finde ud af hvad.
Jeg vidste, hvem jeg skulle have fat i.
Øjeblik, Carol.
Carol er et helt acceptabelt mandenavn i denne tidsperiode!
Det er et meget defensivt svar på noget, jeg ikke bragte på bane.
Alle ved, du er en dum gorilla for mafiaen.
Fortæl mig om kardinalen.
Beklager. Jeg sladrer ikke.
Du får en frakke, du kan gå med på havnen.
Med høj krave?
Det er en frakke, ikke?
Er der ankre på knapperne?
Vil du have ankre? Så spyt ud!
Hvordan er mafiaen forbundet med kardinalen?
Mafiaen arbejder med kardinalen, fordi han er byens største sprutsmugler.
Han smugler sprut i land fra kirkelige skibe.
Og fordi indholdet angiveligt er religiøst, tjekker ingen!
Hvad? Men kardinalen er imod alkohol. Han snød ved valget for at forbyde det.
Vågn dog op! Han svindlede ikke, fordi han er imod druk!
Han ville have markedet for sig selv.
Det var et bedrageri, et fupnummer, et blændværk!
Rent humbug hele vejen! Intet andet end bondefangeri.
Jeg brugte også det meste af min tid på at slå synonymer op.
Jeg måtte regne Hedys rolle ud senere.
Men først skulle jeg besøge kardinalen igen.
Goddag, fader. Spøjst at støde på Dem her på kirkens toilet.
Det er skriftestolen!
Nå, men så har jeg noget at tilstå.
Guds moder! Hvor meget fårekød spiser du?
Du skal tilgive mig. Det her er et sikkert rum.
Men det er Dem, der skal tilstå i dag, fader.
Mordet på søster Megan.
Av!
Sandheden gør ondt, ikke, kardinal?
Hvad sørensen?
Stå stille!
Ace! Gudskelov!
Nogen har dolket kardinalen og er stukket af.
De har stjålet kardinalens slik og lagt det i min lomme!
Godt forsøg, Mac.
Vi fik et anonymt tip om, at en fedladen mand gik ind i kirken med en kniv.
Sjovt nok fik vi tippet
lige efter den ballistiske rapport fra mordet på søster Megan.
Hun blev skudt med din pistol.
Hvad? Du tror da vel ikke...
Beklager, du må med på stationen.
Til middag og teater?
Nej, Mac.
- Tag ham. - Kom nu, Ace.
Du kan ikke sende mig i brummen,
spjældet, svederen, tugt...
Og tag hans ordbog.
Hvad? Den har jeg brug for! Det er vigtigt!
I ved, meget, meget, meget vigtigt!
Hej, Mac. Din kaution er betalt.
Er det rigtigt? Hvem her i byen har tre dollar?
Jeg ved, du blev uskyldigt anklaget.
Du skal finde skurken, så jeg kan skrive historien.
Ja, det kommer på forsiden.
Ikke forsiden.
En enorm gorilla på Manhattan er lige sluppet fri og har bortført en dame.
Du store milde!
Men du får din historie. Jeg har en idé om, hvem der snød mig.
Taxa!
TAXA
Hvorhen?
Hans ansigt blev sprængt af i krigen
og lå sikkert et sted i Frankrig.
Venner? Er I taget hjem?
Vandt vi i det mindste?
QUAHOG HAVN
Skal du af sted, smukke?
Mac? Jeg troede, du sad i fængsel.
Ja, for det mord, du begik.
Indrøm det. Du har aldrig haft en datter. Du smuglede sprut.
Du dræbte hende, der fandt ud af det,
og så dræbte du kardinalen for at få pengene selv
og skød skylden på mig,
mens du gav mig dårlig samvittighed over min impotens.
Du kaldte dig selv "Big Mac".
Men hør nu, jeg har ikke myrdet nogen.
Jeg har været ærlig over for dig.
Søster Megan er min datter,
og jeg hyrede dig, fordi nogen smed dit kort ind under min dør.
Hvis du er uskyldig, hvorfor rejser du så, prinsesse?
Fordi jeg er bange for at dø, efter alt det der er sket.
Jeg ville rejse et sikkert sted hen. Såsom Polen i 30'erne.
Eller Belgien. Eller Sudeterlandet.
Tror du virkelig, du kan stikke mig blår i øjnene? Forklar det her.
Den handler om individuelle livs meningsløshed
i tidens uophørlige fremmarch.
Så forklar det her!
Et foto af dig og din forretningspartner, kardinalen.
Han er ikke min forretningspartner.
Faderen… er min far.
Hvad?
Undskyld, jeg ikke sagde det.
Vi måtte holde det hemmeligt.
Det var derfor, jeg gav mit eget barn til kirken.
Gem det til panserne, dukkebarn.
Det her kan du ikke danse dig ud af.
Havde du Charleston Chews?
Da vi hang ud, sagde du, at du ikke havde nogen snacks.
Det må være søsteren med de forældreløse.
Hvad sørensen?
Hvorfor har den ene forældreløse et hoved som en football?
Nå, nå, detektiv, så kom du alligevel til min fest.
Frøken Klaskmås?
Jeg hedder ikke Klaskmås.
Jeg hedder Marion Lynn Flowers!
Et meget typisk mandenavn i denne tid.
Ligesom Carol!
Ser De, detektiv. Jeg er ikke den mand, eller kvinde, De tror, jeg er.
Mine forældre var fattige.
Jeg blev født i et halvfærdigt hus.
Mit værelse lå på den halvfærdige side.
Jeg endte på kirkens børnehjem.
Nonnerne var ondsindede, især søster Megan.
En morgen var jeg sulten, så jeg bad om mere.
Mere?
Det blev blæst vildt op.
Kardinalen vendte det blinde øje til mishandlingen.
Han tænkte kun på sin smuglerhandel.
Jeg ringede til journalisten og udgav mig for at være søster Megan,
og så myrdede jeg hende med Macs pistol.
Jeg smed Macs kort ind under Hedys dør
og lagde en rulle film på søsterens lig for at føre Mac både til kardinalen
og til sin nye elsker.
Fint. Du kunne ikke lide søster Megan og kardinalen.
Men hvorfor mig? Hvorfor give mig skylden?
Fordi din synd var den største af dem alle, detektiv.
- Jeg kunne kun… - Vis det med billeder.
Undskyld.
Jeg kunne kun holde til livet på børnehjemmet
ved at klynge mig til en drøm.
En drøm om at blive danser.
Jeg trænede i årevis.
En dag kom jeg endelig til prøve i Quahog Ballet.
QUAHOG TEATER NØDDEKNÆKKEREN - PRØVER
Jeg var byens bedste danser, og jeg vidste det.
Men så ramte tragedien.
Jeg gled og faldt,
fordi nogen havde skidt på gaden!
Hvad i de fæleste fækalier?
Jeg havde brækket benet.
Jeg ville aldrig komme med i Nøddeknækkeren.
Og jeg fik rollen.
Ja. Den rolle, jeg skulle have haft.
Alt gik efter planen, bortset fra én detalje.
Jeg kom kun for at dræbe hende. Hvordan vidste du, hun ville være her?
Det er spøjst.
En ven på havnen skyldte mig en tjeneste.
- Tak, makker. - Når som helst, Mac.
Mac. Du reddede os.
Ja. Din datter er stadig død,
men du kan fortsat overleve hende, enhver mors drøm.
Ti stille og kys mig.
Det kan du tro, skat.
Det var starten på en smuk romance.
Snart efter blev vi forlovet.
Vi inviterede alle vores venner til brylluppet på Hawaii.
"Mød venligst Mac og Hedy på Hawaii
den 7. december 1941, en dag der vil leve videre i intimitet.
Og om fredagen vil vi..." Er det en hel weekend?
Beklager, jeg ikke troede dig, men takket være dig er morderen bag tremmer.
Boston har oplevet sin sidste skurkagtige præst.
Hvad vil der ske med Marion?
Han er en gal morder i 30'erne, der går i dametøj.
Jeg gætter på, at han kan se frem til et liv med håndværk på galeanstalten,
mens han stirrer ud over havet.
Tror I, de kan holde mig? Du er død, panser! I er alle sammen døde!
Selvfølgelig efter kastrationen og det hvide snit.
Vent, hvad?
Ugen efter tog de hans kugler og hjerne.
Jeg hedder Mac Bookpro, og jeg kan slå smut seks gange.
Det var ikke en god sten.
SLUT
Tekster af: Søren B. Lykke